Diari Oficial de la Generalitat Valenciana


Sumari del DOGV 6201, del 08-02-2010 (2010/1223)

RESOLUCIÓ de 21 de gener de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides a empreses, Creació d'Empreses de Base Tecnològica, Investigació i Desenvolupament Tecnològic per a PIME i Grans Empreses, i EXPANDE, per als exercicis 2010 i 2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6201

Data del DOGV
:   08-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1223


Data del document
:   21-01-2010

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de gener de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides a empreses, Creació d'Empreses de Base Tecnològica, Investigació i Desenvolupament Tecnològic per a PIME i Grans Empreses, i EXPANDE, per als exercicis 2010 i 2011. [2010/1223]  
PREÀMBUL  
Les ajudes dirigides a empreses que es convoquen a través de la present resolució perseguixen el compliment dels objectius estratègics del Programa Operatiu FEDER de la Comunitat Valenciana 2007-2013 (PO FEDER CV 2007-2013) i del Programa Operatiu FSE de la Comunitat Valenciana 2007-2013 (PO FSE CV 2007-2013).  
El Programa Operatiu FEDER de la Comunitat Valenciana 2007-2013 (PO FEDER CV 2007-2013) té com a objectius estratègics la millora de la competitivitat regional, a través de la inversió en infraestructures de comunicació i reforçament de la I+D+I (en particular, de la privada) i de la societat de la informació, així com la promoció de la productivitat i de la diversificació del teixit productiu. Estes ajudes estan encaminades, així mateix, a aconseguir un desenvolupament de la Comunitat Valenciana per al període 2007-2013 que siga compatible amb la millora del medi ambient i amb l'ús eficient dels recursos hídrics, així com amb la integració social.   
Per la seua banda, el Programa Operatiu FSE de la Comunitat Valenciana (PO FSE CV 2007-2013) té com a objectiu estratègic continuar el procés d'acumulació de capital humà i modificar les fonts del seu creixement, basant-lo més en la generació d'una ocupació més estable, de més qualitat i productivitat, més just des de la perspectiva del gènere i facilitador de la integració social i territorial.  
De manera més concreta, la planificació estratègica que recullen els programes operatius mencionats establix com a objectius específics:  
1. Desenvolupar l'economia del coneixement, mitjançant l'enfortiment de la producció, transferència i difusió de la investigació científica, així com el desenvolupament tecnològic i la innovació empresarial, i promoure, així mateix, el desenvolupament de productes i processos més néts i respectuosos amb el medi ambient.  
2. Potenciar el desenvolupament i la innovació empresarial, mitjançant el reforçament de la competitivitat del teixit productiu posant en marxa actuacions que fomenten la innovació empresarial i la difusió i utilització de nous coneixements per les empreses, i promoure la capacitat regional per a generar i absorbir noves tecnologies.  
3. Augmentar i millorar el capital humà invertint en este i mantenint l'existent, de manera que es contribuïsca a l'estabilitat en l'ocupació i a la millora de la qualitat i la seua qualificació a través de la formació, alhora que més justa des de la perspectiva de gènere i facilitadora de la integració social i territorial.  
La informació detallada relativa als programes operatius FEDER i FSE de la Comunitat Valenciana 2007-2013 es poden trobar, respectivament, en les pàgines web següents:  
http://www.gva.es/c\_economia/web/hacienda/organos/dge/Progr\_Op\_FEDER\_2007-2013.pdf  
http://www.gva.es/c\_economia/web/hacienda/organos/dge/Progr\_Op\_FSE\_2007-2013.pdf  
En virtut d'això anterior, i de conformitat amb el que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
Article 1. Objecte de la resolució  
L'objecte de la present resolució és establir, juntament amb el que s'ha disposat en l'Ordre de 12 de desembre de 2006 de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), les bases reguladores i la convocatòria, per als exercicis 2010 i 2011, de les ajudes previstes en els programes dirigits a empreses que es desenvolupen en l'annex i que s'enuncien a continuació:  
- Programa d'Investigació i Desenvolupament Tecnològic per a Grans Empreses  
- Programa d'Investigació i Desenvolupament Tecnològic per a PIME  
- Programa de Creació d'Empreses de Base Tecnològica  
- Programa EXPANDE  
Article 2. Objectiu de la convocatòria  
El Programa d'Investigació i Desenvolupament Tecnològic per a Grans Empreses, el Programa d'Investigació i Desenvolupament Tecnològic per a PIME i el Programa de Creació d'Empreses de Base Tecnològica perseguixen la promoció de la investigació industrial, el desenvolupament precompetitiu i la innovació tecnològica per a induir el canvi en l'estructura productiva de la Comunitat Valenciana, tal com es recull en els següents eix, tema i actuació del PO FEDER CV 2007-2013:   
1. Eix prioritari 1: "Desenvolupament de l'economia del coneixement (I+D+I), educació, societat de la informació i TIC"; tema prioritari 4: "Ajuda per a IDT en particular a les xicotetes empreses", actuació 1 "Promoció de la I+D+I en empreses".  
Per la seua banda, el Programa EXPANDE es proposa com a objectiu la millora del capital humà per a la innovació i la investigació, de conformitat amb l'eix, el tema i l'actuació del PO FSE CV 2007-13:  
2. Eix prioritari 3: "Augment i millora del capital humà"; tema prioritari 74: "Desenvolupament del potencial humà en l'àmbit de la investigació i la innovació, en particular, a través d'estudis de postgrau i formació d'investigadors, així com d'activitats en xarxa entre universitats, centres d'investigació i empreses".  
Article 3. Marc normatiu  
Les ajudes recollides en la present resolució es concediran d'acord amb el que s'ha establit en:  
- L'Ordre de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA).   
- La Llei 38/2003, de 17 de novembre, General de Subvencions, i disposicions de desenvolupament.  
- El Decret legislatiu de 26 juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
- El Reglament CE núm. 1.083, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, i el Reglament CE núm. 1.828/2006, que fixa les seues normes de desenvolupament, i tota altra normativa sobre fons estructurals.   
- L'Ordre EHA/524/2008, de 26 de febrer, per la qual s'aproven les normes sobre les despeses subvencionables dels programes operatius del Fons Europeu de Desenvolupament Regional i del Fons de Cohesió.   
- L'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació 2007/2013, i les seues modificacions posteriors.  
- El marc de competència serà el que s'indica a continuació:  
· La concessió de les ajudes del Programa d'I+D per a PIME i del Programa de Creació d'Empreses de Base Tecnològica s'acollirà al que s'ha disposat en l'article 31 (Ajudes d'I+D+I), en l'article 33 (Ajudes a les PIME per a finançar els costos de drets de propietat industrial) i en l'article 35 (ajudes a empreses joves i innovadores) del Reglament (CE) núm. 800/2008, de la Comissió de 6 d'agost de 2008, pel qual es declaren determinades categories d'ajuda compatibles amb el mercat comú, en aplicació dels articles 87 i 88 del Tractat (Reglament General d'Exempció per Categories, DO L 214 de 09.08.2008).   
· La concessió de les ajudes del Programa d'I+D per a Grans Empreses s'acull al Règim d'ajudes de foment de la I+D+I (Ajuda d'Estat N 233/2007 - Espanya; C (2008) 1296) de conformitat amb el que s'ha disposat en els articles 107 a 109 del Tractat de Funcionament de la Unió Europea.  
· La concessió de les ajudes del Programa EXPANDE s'acollirà al que s'ha disposat en el Reglament (CE) núm. 1.998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE, L 379/5, de 28.12.2006).  
- El Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat.  
- El Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, establixen i regulen la utilització de mitjans telemàtics en les actuacions administratives, i preveuen expressament les ajudes que es convoquen en esta ordre com a procediments i tràmits susceptibles de la tramitació a través del Registre Telemàtic de la Generalitat.  
- Qualsevol altra normativa que per la matèria hi fóra d'aplicació.   
Article 4. Dotació pressupostària  
El pressupost per a la concessió de les ajudes previstes en la present resolució serà per a 2010 l'indicat a continuació:   
  
- Programa EXPANDE 3.200.000 euros  
Els esmentats imports estan supeditats a la liquidació dels compromisos degudament adquirits procedents de convocatòries anteriors i queden els imports previstos per a 2011 supeditats a l'aprovació del pressupost de l'IMPIVA per al dit exercici.  
En qualsevol cas, es podrà incrementar el finançament quan es produïsca un augment del crèdit disponible com a conseqüència d'altres convocatòries, en les quals s'hagen presentat o resolt sol·licituds per import inferior a la despesa inicialment prevista o de les quals deriven obligacions liquidades o reconegudes per import inferior a l'ajuda que va ser concedida en el seu dia, o bé quan l'esmentat augment siga conseqüència d'una generació, ampliació o incorporació de crèdit, o de l'aprovació per la Llei de Pressupostos de la Generalitat per a 2011 d'un import superior al previst en esta resolució. En tot cas, les modificacions del pressupost seran publicades en el Diari Oficial de la Comunitat Valenciana.  
El Programa d'Investigació i Desenvolupament Tecnològic per a Grans Empreses, el Programa d'Investigació i Desenvolupament Tecnològic per a PIME i el Programa de Creació d'Empreses de Base Tecnològica tindran el finançament del Fons Europeu de Desenvolupament Regional (FEDER), en un percentatge del 50%, a través del següent eix del Programa Operatiu FEDER de la Comunitat Valenciana 2007-2013:   
- Eix prioritari 1: "Desenvolupament de l'economia del coneixement (I+D+I), educació, societat de la informació i TIC"; tema prioritari 4: "Ajuda per a IDT en particular a les xicotetes empreses"; actuació 1: "Promoció de la I+D+I en empreses".   
El Programa EXPANDE comptarà amb finançament del Fons Social Europeu (FSE) en un percentatge del 50%, a través de l'eix del Programa Operatiu FSE de la Comunitat Valenciana 2007-2013 indicat a continuació:  
- Eix prioritari 3: "Augment i millora del capital humà"; tema prioritari 74: "Desenvolupament del potencial humà en l'àmbit de la investigació i la innovació, en particular, a través d'estudis de postgrau i formació d'investigadors, així com d'activitats en xarxa entre universitats, centres d'investigació i empreses".  
Article 5. Beneficiaris  
1. D'acord amb allò definit en els programes que es desenvolupen en annex, podran acollir-se a estes ajudes les empreses que tinguen la seu social o l'establiment de producció a la Comunitat Valenciana.   
2. Queden excloses les comunitats de béns i les societats civils, així com les associacions, fundacions, administracions públiques i, en general, les entitats sense ànim de lucre.  
3. A efectes de la present resolució, es considerarà PIME, segons l'annex I del Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (General d'Exempció per Categories), qualsevol entitat, independentment de la seua forma jurídica, que exercisca una activitat econòmica que reunisca els requisits següents:  
- Que ocupe menys de 250 persones.  
- Que tinga un volum de negoci anual no superior a 22.281.799 d'euros, o bé un balanç general no superior a 80.823.309 d'euros.  
Així mateix, quan calga distingir entre xicotetes empreses i mitjanes empreses, s'entendrà per xicoteta empresa aquella unitat econòmica que ocupe menys de 50 persones i que tinga un volum de negoci anual o un balanç general no superior a 45.698.469 d'euros; microempresa es considera aquella empresa que ocupe menys de 10 persones i el seu volum de negoci o el seu balanç general anual no supere els 2.000.000 d'euros.  
El còmput dels efectius i límits assenyalats, en el cas d'empreses associades o vinculades, s'efectuarà tal com disposen els apartats 2 i 3 de l'article 6 de l'annex I del Reglament (CE) núm. 800/2008, de la Comissió, General d'Exempció per Categories. Els esmentats criteris de còmput es poden consultar en la sol·licitud normalitzada.  
4. Per a l'exercici de la seua activitat, els beneficiaris hauran de disposar de les autoritzacions administratives preceptives, trobar-se inscrits en els registres públics pertinents i complir qualssevol altres requisits exigits per les disposicions aplicables.  
5. En especial, els beneficiaris hauran de trobar-se al corrent en el compliment de la Llei 2/2006, de 5 de maig, de Prevenció de la Contaminació i Qualitat Ambiental, de la Llei 13/1982, de 7 d'abril, d'Integració Social dels Minusvàlids, de la Llei Orgànica 3/2007, de 22 de març, per a la Igualtat efectiva de Dones i Homes, i de la Llei 9/2003, de 2 d'abril, per a la Igualtat entre Dones i Homes.  
6. No podran obtenir la condició de beneficiaris els sol·licitants en qui concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions, ni els exclosos segons el que s'ha disposat en l'apartat "beneficiaris" de cada programa de l'annex.  
7. Les condicions per a ser beneficiari hauran de mantenir-se com a mínim fins al moment del pagament de la subvenció.  
Article 6. Requisits generals dels projectes   
Els projectes objecte d'ajuda hauran de:  
- Fer-se al territori de la Comunitat Valenciana.  
- Reunir les especificitats i els requisits tècnics dels programes recollits en l'annex.  
- Iniciar-se amb posterioritat a la presentació de la sol·licitud de l'ajuda. Este requisit no serà exigible als projectes presentats al Programa EXPANDE, on regirà el període d'elegibilitat de despeses que s'especifica en l'article 11.b.2.2) d'esta resolució.  
- Executar-se en el marc d'un desenvolupament sostenible i de foment de la protecció i millora del medi ambient i disposar d'un certificat que declare la no afecció del projecte a la denominada 'Xarxa Natura', espai físic d'especial protecció mediambiental configurat així per la Unió Europea. L'obtenció de l'esmentat certificat serà gestionada per l'IMPIVA.  
D'altra banda, caldrà respectar en els projectes els principis següents:  
- Els costos associats al projecte no podran rebre simultàniament ajuda del Fons Europeu de Desenvolupament Regional (FEDER) i del Fons Social Europeu (FSE).  
- El projecte subvencionat no haurà d'experimentar, abans de transcorreguts cinc anys des de l'acabament, una modificació substancial, entenent per esta aquella que afecte la seua naturalesa o les seues condicions d'execució, o que atorgue avantatges indeguts a una empresa o un organisme, o bé que es derive d'un canvi en la naturalesa de la propietat d'una infraestructura o del cessament d'una activitat productiva.  
- Mantenir-ne els resultats al territori de la Comunitat Valenciana.  
- Així mateix, no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i haurà de facilitar, o almenys no impedir, l'accessibilitat a les persones amb discapacitat.  
Article 7. Sol·licitud de l'ajuda  
7.1. Sol·licitud normalitzada.  
Els models d'impresos normalitzats (sol·licituds i la resta de documentació) estaran disponibles en l'adreça d'Internet de l'IMPIVA: http://www.impiva.es. Les sol·licituds s'adequaran als models normalitzats i s'ompliran utilitzant els mitjans electrònics o telemàtics proporcionats i disponibles per l'IMPIVA, a través de l'adreça d'Internet indicada anteriorment.  
7.1.1. Si la sol·licitud es tramita via telemàtica, només s'admetrà la presentació, davant el Registre Telemàtic, de sol·licituds, escrits i comunicacions que estiguen firmats electrònicament mitjançant una firma electrònica avançada basada en un certificat reconegut, segons el que s'ha disposat en el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat, i expedit per la Generalitat Valenciana o per qualsevol altre prestador de servicis de certificació amb què la Generalitat Valenciana haja firmat el corresponent conveni, que puguen consultar-se en la pàgina web http://www.pki.gva.es/puntreg\_c.htm. Actualment l'IMPIVA presta l'esmentat servici de certificacions en la seu de València.  
7.1.2. Les persones sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada emplenades amb les corresponents firmes originals, als llocs indicats en els apartats 7.4.1 i 7.4.2.   
D'acord amb el que s'ha disposat en el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment recollit en esta resolució a l'annex de l'esmentat decret, com a procediment susceptible de tramitació a través del Registre Telemàtic de la Generalitat.  
7.2. Documentació que s'ha d'adjuntar a la sol·licitud normalitzada.  
7.2.1. Memòria tècnica del projecte, segons model que es pot obtenir descarregant-lo de l'adreça d'Internet de l'IMPIVA: http://www.impiva.es. S'advertix que un defectuós o deficient ompliment de la memòria, o la seua difícil comprensió, generaran una menysvaloració del projecte d'acord amb els criteris d'avaluació establits per a cada programa.  
7.2.2. Documentació relativa a la personalitat jurídica del sol·licitant:  
a) Quan es tracte d'una societat la inscripció de la qual en el Registre Mercantil siga obligatòria, l'IMPIVA obtindrà la informació relativa a la personalitat jurídica del sol·licitant, si bé podrà requerir directament al sol·licitant la presentació d'algun document concret.  
b) En el cas de sol·licitants la inscripció dels quals en el Registre Mercantil no siga obligatòria (empresaris individuals, cooperatives), caldrà aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
- DNI, si és empresari individual.  
No caldrà aportar la documentació anterior que ja estiga en poder de l'IMPIVA, sempre que es mantinga vigent i s'aporte declaració de vigència a este efecte, segons model disponible en l'adreça d'Internet de l'IMPIVA: http://www.impiva.es.  
7.2.3. La presentació de la sol·licitud comporta l'autorització a l'IMPIVA, excepte manifestació en contra pel sol·licitant, per a demanar els certificats a emetre per l'Agència Estatal de l'administració Tributària, per la unitat recaptadora de la Hisenda Pública Valenciana i per la Tresoreria General de la Seguretat Social, en què s'acredite que el sol·licitant es troba al corrent en les seues obligacions amb les esmentades administracions. En qualsevol cas, l'IMPIVA podrà requerir directament al sol·licitant en el cas que la informació obtinguda presente alguna incidència.   
7.2.4. Si la sol·licitud aportada fóra incompleta o presentara errors esmenables, es demanarà a l'interessat que en el termini de 10 dies hàbils esmene la falta o adjunte els documents preceptius, amb advertència que si no ho fa es considerarà que ha desistit de la seua sol·licitud.  
7.2.5. Els requeriments a què fa referència este article, així com qualsevol altre que poguera realitzar l'IMPIVA, podrà efectuar-se per fax o per correu electrònic al número de fax o a l'adreça indicada pel sol·licitant en la sol·licitud normalitzada, sempre que quede constància de la recepció per aquell.  
7.2.6. Els requeriments, les notificacions, les comunicacions o la documentació dels procediments emesos per mitjà de firma electrònica avançada en l'àmbit de la Generalitat Valenciana gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
7.2.7. L'aportació de documents en contestació als requeriments referenciats es podrà realitzar a través del Registre Telemàtic, a través de l'adreça d'Internet de l'IMPIVA, i seran aplicables els mateixos requisits sobre la utilització de firma electrònica avançada que els arreplegats en l'article 7.1. d'acord amb les disponibilitats que a este efecte s'establisquen per a cada programa.  
7.3. Termini de presentació de sol·licituds   
Podran presentar-se a esta convocatòria sol·licituds durant els exercicis 2010 i 2011 d'acord amb el calendari següent:  
- Anualitat 2010: des del dia de publicació de la present resolució en el Diari Oficial de la Comunitat Valenciana (DOCV) fins al 9 de març del 2010, per a les sol·licituds presentades al Programa d'I+D per a Grans Empreses, al Programa de Creació d'Empreses de Base Tecnològica i al Programa EXPANDE; el termini per a les presentades al programa d'I+D per a PIME finalitzarà l'11 de març del 2010.  
- Anualitat 2011: des del dia següent al termini límit de presentació de sol·licituds de l'anualitat 2010 fins al 17 de desembre del 2010.   
7.4. Lloc de presentació de sol·licituds   
7.4.1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació, en horari de 9.00 a 14.00 hores, de dilluns a divendres, i de 17.00 a 19.00 hores, de dilluns a dijous. Les sol·licituds podran presentar-se en:  
- IMPIVA Alacant-Oficina PROP: carrer de Churruca, 29, 03094 Alacant.  
- IMPIVA Castelló-Oficina PROP: avinguda dels Germans Bou, 47, 12840 Castelló de la Plana.  
- IMPIVA València: plaça de l'Ajuntament, 6, 46645 València.  
7.4.2. També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de correus, haurà de fer-se en sobre obert perquè siga datada i segellada per l'oficina de correus abans de ser certificada.  
7.4.3. En el cas de sol·licituds que es presenten davant del Registre Telemàtic de la Generalitat, este emetrà automàticament un resguard acreditatiu de la presentació de la sol·licitud, que podrà ser arxivat o imprés per l'interessat, en els termes previstos en el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.  
Article 8. Projectes plurianuals  
Quan es tracte d'un projecte de caràcter plurianual:  
- Haurà d'indicar-se en la memòria tècnica cada una de les fases i l'exercici en què se'n preveu la realització.   
- La sol·licitud d'ajuda haurà de presentar-se per a cada una de les fases en l'exercici en què s'executarà, i quedaran aquelles supeditades a l'existència d'un programa que empare el projecte proposat, als resultats aconseguits en les fases anteriors i al resultat del procés de concurrència competitiva.   
- Podran considerar-se els justificants de despeses i pagament emesos amb posterioritat al període d'elegibilitat de despeses de l'exercici anterior o al termini en què efectivament va justificar l'empresa beneficiària la primera fase.   
Article 9. Instrucció i avaluació de sol·licituds  
1. L'òrgan instructor del procediment de concessió d'ajudes serà l'Àrea d'Investigació i Desenvolupament Tecnològic de l'IMPIVA, a través del Departament d'Innovació Industrial, excepte per al programa EXPANDE, que serà a través del Departament de Serveis Tecnològics.  
2. Les ajudes es concediran sota el règim de concurrència competitiva, mitjançant una comparació de les sol·licituds presentades a les quals s'aplicaran els criteris de selecció del PO FEDER CV -o del PO FSE per al cas del Programa EXPANDE- i els criteris de valoració fixats en cada actuació, i s'establirà una prelació segons la puntuació obtinguda que respectarà els límits pressupostaris disponibles.  
3. L'òrgan instructor verificarà de cada sol·licitant i dels projectes presentats el compliment dels requisits exigits en la convocatòria i en cas de resultar conforme a aquella procedirà a l'anàlisi dels projectes presentats i a l'aplicació dels criteris de valoració.  
4. Prèviament a l'aplicació dels criteris de valoració, i a fi de potenciar l'èxit dels objectius de la present convocatòria, l'IMPIVA podrà traslladar les sol·licituds a altres actuacions o convocatòries d'ajudes per la seua major idoneïtat.  
5. D'acord amb els criteris de valoració que s'establixen respectivament en l'annex, tindran preferència en l'adjudicació, en cas d'empat, els projectes presentats o dirigits a aquelles entitats que acrediten ocupar un percentatge de treballadors amb discapacitat superior respecte a la plantilla que tenien amb anterioritat a la present convocatòria i, en general, aquells que reunisquen els requisits previstos en la Llei 11/2003, de 10 d'abril, sobre l'Estatut de les Persones amb Discapacitat de la Comunitat Valenciana.  
Article 10. Concessió de les ajudes  
Després dels actes d'instrucció i l'aplicació dels criteris de valoració realitzats per l'òrgan instructor, els projectes seran sotmesos a una comissió que, després de les deliberacions oportunes, elevarà proposta de concessió al president de l'IMPIVA. La Comissió estarà composta pel personal de l'IMPIVA que s'indica a continuació:  
- President: el director general de l'IMPIVA.  
- El director d'Innovació i Competitivitat.  
- El director d'Infraestructures Tecnològiques i Servicis.  
- El cap de l'Àrea d'Investigació i Desenvolupament Tecnològic.  
- El cap del Departament d'Innovació Industrial o la cap del Departament de Servicis Tecnològics, segons el programa objecte d'avaluació.  
- El cap de l'Àrea d'Organització i Sistemes.  
- Un tècnic de l'Àrea de Gestió que actuarà com a secretari, sense vot.  
La Comissió adaptarà el seu funcionament al que establix la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Prèviament a la concessió de les ajudes previstes en el programa EXPANDE, es trametrà una comunicació a les entitats o empreses amb proposta de subvenció, als efectes que estes presenten una declaració responsable de les ajudes rebudes en l'exercici fiscal actual i en els dos exercicis fiscals anteriors d'esta o una altra administració sotmeses a la regla comunitària de minimis, així com altres ajudes estatals rebudes d'esta o una altra administració per les mateixes despeses subvencionables sotmeses a un reglament d'exempció o a una decisió adoptada per la Comissió.  
El president de l'IMPIVA resoldrà l'adjudicació de les ajudes mitjançant una resolució, que fixarà expressament la quantia i incorporarà, si és el cas, les condicions i obligacions a què haja d'ajustar-se el beneficiari.   
La resolució dictada pel president posarà fi a la via administrativa i el contingut serà notificat de forma individualitzada a cada interessat. Les subvencions concedides seran publicades en el Diari Oficial de la Comunitat Valenciana (DOCV) amb indicació del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció. Així mateix, els beneficiaris seran inclosos en una relació de beneficiaris de fons estructurals en compliment de la normativa sobre publicitat dels dits fons.   
Caldrà l'autorització del Consell quan l'import de les ajudes supere les quantitats establides en la Llei d'Hisenda Pública de la Generalitat.  
La resolució de concessió podrà incloure una relació ordenada de totes les sol·licituds que no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació obtinguda per cadascuna, perquè en cas d'augment per generació pressupostària o lliurament de crèdit, puguen ser ateses per ordre de puntuació.   
Article 11. Obligacions dels beneficiaris  
Constituïxen obligacions essencials del beneficiari portar a cap el projecte, acreditar-ne la realització davant l'IMPIVA, així com complir les condicions i la resta d'obligacions en la forma que es descriu a continuació:   
a) Realització del projecte:  
a.1) El beneficiari haurà de portar a cap el projecte objecte de la subvenció en la forma descrita en la memòria presentada juntament amb la sol·licitud normalitzada i de manera que es complisca la finalitat de les ajudes, respectant els costos subvencionables indicats en la notificació de concessió d'ajuda i pels imports que en s'hi especifiquen. Si s'hagueren produït canvis respecte al projecte inicial ho haurà de comunicar necessàriament a l'IMPIVA per a la seua aprovació. Qualsevol modificació que, sense que represente un canvi en l'import total a justificar del projecte, signifique una variació en els imports a què es dóna suport per concepte de despesa que supere el 30% de la quantitat a justificar del dit concepte, o implique una modificació dels continguts del projecte i que no afecten els seus aspectes fonamentals haurà de sol·licitar-se per escrit fins un mes natural abans de la finalització del termini de justificació del projecte. En conseqüència, no s'admetran a tràmit aquelles propostes de canvi que es puguen sol·licitar fora d'eixe termini.   
b) Justificació de la realització del projecte:   
b.1) El beneficiari haurà d'acreditar la realització del projecte presentant davant de l'IMPIVA la documentació exigida en el "Manual d'instruccions de justificació d'ajudes" aprovat per resolució del director general de l'IMPIVA, que serà publicat en l'adreça d'Internet de l'IMPIVA: http://www.impiva.es, i en la forma en este indicada.   
S'establixen dues dates límit per a la presentació de la documentació acreditativa de la realització del projecte, sense que en cap cas això implique la possibilitat d'una justificació parcial en cada termini. Les esmentades dates seran, llevat que se n'establisca una posterior en la notificació de concessió, o així s'establisca en el Manual de justificació per a complir determinats requisits:  
- Projectes presentats a l'anualitat 2010:   
· Primer termini: 28 d'octubre del 2010, per a tots els programes.  
· Segon termini: 25 de gener del 2011 (Programa d'I+D Grans Empreses, Programa de Creació d'Empreses de Base Tecnològica i Programa EXPANDE) i 27 de gener del 2011 (Programa d'I+D PIME).  
- Projectes presentats a l'anualitat 2011:   
· Primer termini: 27 d'octubre del 2011.  
· Segon termini: 26 de gener del 2012.  
Per als documents que els calga, l'IMPIVA posarà a la disposició dels sol·licitants els mitjans electrònics o telemàtics que han de ser utilitzats per a la seua elaboració a través de l'adreça d'Internet indicada anteriorment. Si la tramitació de l'ajuda pel beneficiari s'haguera realitzat per via telemàtica només s'admetrà la presentació, davant el Registre Telemàtic, de documents que complisquen els requisits recollits en l'article 7.1.1 en matèria d'ús de la firma electrònica avançada.  
b.2) La documentació justificativa constarà necessàriament de:   
- Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
- Una memòria econòmica justificativa del cost de les activitats realitzades, que contindrà:  
· Una relació de despeses i inversions de l'activitat, obtinguda a partir de l'aplicació informàtica Justificación.exe, descarregable des de http://www.impiva.es.  
· Justificants de despesa i pagament incorreguts en la realització del projecte, acompanyats d'un informe d'auditor o empresa inscrita en el ROAC (Registre Oficial d'Auditors de Comptes), d'acord amb l'Ordre EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE núm. 125, de 25 de maig de 2007), així com d'un llistat de comprovació del compliment dels requisits del "Manual d'instruccions de justificació d'ajudes", firmat per l'auditor i visat pel representant legal de l'entitat beneficiària. Si l'entitat beneficiària està obligada a auditar els seus comptes anuals, la revisió del compte justificatiu la durà a terme pel mateix auditor.  
· Documentació acreditativa del compliment de les condicions i obligacions.  
· Una altra documentació complementària definida en les instruccions.  
b.2.1) Es consideren justificants de despesa les factures i els documents de valor probatori equivalent. La justificació de les despeses de personal es durà a terme mitjançant l'aportació de les nòmines dels treballadors dedicats al desenvolupament del projecte, els TC de cotització a la Seguretat Social a càrrec de l'empresa i els certificats de retencions on se n'acredite l'ingrés a favor de la Hisenda Pública.   
b.2.2.) Quant al període subvencionable de despeses i pagaments només seran tinguts en consideració els compresos en les dates indicades a continuació, sense perjudici del que s'ha establit per als projectes plurianuals en l'article 8 d'esta resolució:  
- Justificants de despesa: des de la data de presentació de la sol·licitud fins al 31 de desembre del 2010 (anualitat 2010), o fins al 31 de desembre del 2011 (anualitat 2011). Per als projectes presentats al Programa EXPANDE podran considerar-se despeses des de l'1 de gener del 2010 o 2011, segons l'anualitat pressupostària en què s'emmarque la sol·licitud.  
- Justificants de pagament: des de la data de presentació de la sol·licitud fins al termini de justificació establit per a cada anualitat en l'apartat b.1), amb les excepcions que puguen establir-se en el Manual de justificació. Per al programa EXPANDE podran considerar-se pagaments efectuats des de l'1 de gener del 2010 o 2011, d'acord amb l'anualitat pressupostària en què s'emmarque la sol·licitud.  
b.2.3) Excepte per als projectes aprovats en el marc del Programa EXPANDE; el beneficiari haurà d'aportar com a mínim un 60% de justificants de despesa del projecte. La presentació d'un percentatge menor donarà lloc a la revocació de la subvenció, si bé excepcionalment podrà admetre's sempre que mitjance causa justificada acceptada expressament per l'IMPIVA.  
En la justificació de la despesa podran acceptar-se desviacions entre els diferents costos subvencionables, de manera que la disminució en uns es compense amb l'excés en altres, si bé únicament en les circumstàncies següents:   
- Els costos la despesa justificada dels quals siga inferior al 70% del que preveu la notificació d'ajuda, no admetran compensació.  
- En els costos la despesa justificada dels quals siga igual o superior al 70% del que preveu la notificació, es podran compensar fins a arribar al 100% amb els excessos provinents d'altres costos en què s'haja justificat per damunt del que preveu.  
- En tot cas, després d'aplicades les possibles compensacions, cap cost quedarà amb una subvenció assignada superior a la indicada en la notificació d'ajuda.  
- La compensació entre costos no alterarà en cap cas la naturalesa del projecte, i en qualsevol cas no tindrà lloc si el projecte acumula ajudes concedides per altres organismes.  
Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IMPIVA.  
b.2.4) A efectes de justificació es considerarà que la despesa subvencionada s'ha realitzat sempre que haja sigut totalment pagada en la data límit de justificació.   
b.2.5) Els pagaments només s'admetran si estan realitzats a través d'entitat financera, i la seua justificació es farà mitjançant la presentació de còpia de l'extracte bancari que acredite l'eixida efectiva dels fons, juntament amb còpia de la transferència o del xec nominatiu. Per tant, queden exclosos els pagaments realitzats en efectiu o per caixa.   
En el cas que l'ordre de transferència o l'apunt de l'extracte bancari siguen globals i per tant estiguen referits a diversos justificants de despesa, relacionats o no amb el projecte, caldrà adjuntar-ne una relació degudament detallada, on apareguen el destinatari, la identificació del justificant de la despesa (el número de la factura o el concepte d'esta) i l'import pagat. Esta relació haurà de ser segellada per l'entitat financera.  
b.2.6) Quan l'import d'un cost subvencionable supere, IVA exclòs, la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques de les despeses subvencionables no hi haja al mercat suficient nombre d'entitats que subministren o presten el servici, i així es faça constar en un informe. L'elecció entre les ofertes presentades haurà de recaure en la més econòmica, i es justificarà en un informe l'elecció en un altre sentit.   
La no presentació dels informes a què fa referència el paràgraf anterior, o la insuficiència d'estos, donarà lloc a la no consideració del cost subvencionable, amb la consegüent minoració o revocació de l'ajuda concedida, sense perjudici de la facultat de l'IMPIVA de demanar, a càrrec del beneficiari, una taxació pericial del bé subvencionat i recalcular d'acord amb esta la subvenció concedida.  
b.2.7) No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, excepte justificació expressa, que haurà de ser aprovada per l'IMPIVA. S'entén per empreses o entitats vinculades aquelles en què el beneficiari o un soci o grup de socis puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, estiga en possessió almenys d'un 25% del capital subscrit, un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa, i en tot cas en els supòsits previstos en l'article 68.2 del Reglament de la Llei General de Subvencions, aprovat per Reial Decret 887/2006, de 21 de juny.  
b.2.8) La imputació dels costos de personal es realitzarà d'acord amb el temps real dedicat al projecte, de conformita amb els supòsits següents:  
- Les despeses es computaran com el total de meritacions més el cost de la Seguretat Social a càrrec de l'empresa, menys les bonificacions.  
- Es tindrà un informe que reculla les tasques desenvolupades i les hores dedicades per cada treballador al projecte, que haurà d'anar firmat pel treballador i el representant legal del beneficiari, així com visat i validat per l'auditor del compte justificatiu.  
c) Altres obligacions:  
c.1) Incloure en el material divulgatiu relacionat amb la difusió del projecte el logotip de l'IMPIVA disponible en http://www.impiva.es, i complir amb les obligacions relatives a la publicitat comunitària indicades en l'article següent.  
c.2) Complir amb les seues obligacions fiscals i amb la Seguretat Social de manera que quede acreditada esta circumstància en el moment previ a l'atorgament de l'ajuda en els termes establits en la normativa vigent en la matèria, i a l'acreditació de la seua personalitat jurídica referida al moment de la sol·licitud de l'ajuda. Quan l'ajuda s'atorgue a una societat en constitució, en cap cas es pagarà l'import abans que la societat estiga constituïda i inscrita en el registre corresponent, per a l'acreditació de la qual cosa es fixarà un termini.  
c.3) Conservar els documents justificatius de la realització del projecte, i els relacionats amb les despeses i els pagaments i amb les auditories corresponents durant un termini de quinze anys o durant un termini més gran, mentre puguen ser objecte de comprovació i control. Es conservaran els originals dels documents -o còpies certificades conformes amb els originals- sobre suports de dades generalment acceptats.   
c.4) Disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables.  
c.5) Actualitzar qualsevol documentació presentada que haguera patit alguna modificació.   
c.6) Respondre de la veracitat dels documents aportats i en general de la informació facilitada.  
c.7) Facilitar a l'IMPIVA la informació relativa a indicadors financers, de producció i resultats, que permeten mesurar l'avanç enfront de la situació de partida descrita pel beneficiari en la memòria del projecte com a conseqüència de la seua execució.  
c.8) Comunicar a l'IMPIVA altres ajudes públiques o privades que hagueren obtingut o sol·licitat per als mateixos costos. En cas de concurrència amb altres ajudes, s'aplicaran les normes d'acumulació indicades a continuació i qualsevol altra que determine la normativa comunitària:  
- Les ajudes subjectes al Programa d'I+D per a Grans Empreses podran acumular-se amb altres ajudes sempre que la suma no supere el límit més favorable segons la normativa aplicable a cada una de les ajudes. Quan s'acumulen ajudes de minimis amb ajudes a la inversió en I+D+I destinades als mateixos costos subvencionables, no podran superar-se els límits establits per a les ajudes a la I+D+I en el Marc comunitari d'I+D+I, Do C323 de 30.12.2006.  
- En el Programa d'I+D per a PIME, les ajudes podran acumular-se amb qualssevol altres ajudes rebudes en virtut del Reglament (CE) núm. 800/2008, de la Comissió, Reglament General d'Exempció per Categories, sempre que les esmentades mesures d'ajuda es referisquen a costos subvencionables identificables diferents.  
Al contrari, quan les esmentades ajudes s'acumulen a altres ajudes previstes per l'esmentat reglament, a altres ajudes de minimis que reunisquen les condicions establides en el Reglament (CE) núm. 1.998/2006, o a altres formes de finançament comunitari corresponent (totalment o parcialment) als mateixos costos subvencionables, s'aplicaran les normes d'acumulació que determine la normativa comunitària, i la suma no podrà sobrepassar la intensitat més elevada o l'import més gran aplicable a la dita ajuda en virtut del Reglament General d'Exempció per Categories.  
- Les ajudes subjectes al Programa de Creació d'Empreses de Base Tecnològica podran acumular-se a altres ajudes sempre que es respecte el que disposa l'apartat b) de l'article 7.5 del RGEC.  
- En el Programa EXPANDE, la totalitat d'ajudes subjectes al règim de minimis concedides a una empresa no serà superior a 200.000 euros durant qualsevol període de tres exercicis fiscals. Si es tracta d'una empresa que opera en el sector del transport per carretera, l'ajuda total de minimis no serà superior a 100.000 euros durant eixe mateix període.  
Quan l'ajuda de minimis s'acumule a altres ajudes estatals per les mateixes despeses subvencionables, l'esmentada acumulació no podrà donar lloc a una intensitat superior a la fixada en el reglament d'exempció de què es tracte o la decisió corresponent adoptada per la Comissió.  
c.9) Els beneficiaris del Programa de Creació d'Empreses de Base Tecnològica hauran d'acreditar que els projectes d'inversió han sigut finançats amb recursos propis no subvencionats en un mínim del 25%, per la qual cosa el dit percentatge no podrà disposar de cap ajuda.  
c.10) Els beneficiaris del Programa d'I+D per a Grans Empreses hauran d'acreditar l'efecte incentivador de l'ajuda, és a dir demostrar que efectivament com a resultat de l'ajuda rebuda s'ha produït un increment de les activitats d'I+D+I del beneficiari, consistents en un increment del volum, l'àmbit, les quanties invertides o la rapidesa de les esmentades activitats d'I+D+I.  
c.11) Complir totes les obligacions que deriven de la normativa d'aplicació especificada en l'article 2 d'esta resolució.  
Article 12. Publicitat comunitària. Obligacions   
Quan l'ajuda siga superior a 500.000 euros i el projecte consistisca en la compra d'un objecte físic haurà de col·locar-se una placa en què s'indique el tipus i el nom de l'operació, a més de la informació següent:  
- L'emblema de la Unió Europea.  
- La referència al Fons Europeu de Desenvolupament Regional.  
- La declaració "Una manera de fer Europa.  
En tot cas, el beneficiari s'assegurarà que les parts que intervenen en el projecte han sigut informades de l'esmentat finançament i anunciarà clarament que el projecte ha sigut seleccionat en el marc del Programa Operatiu FEDER de la Comunitat Valenciana 2007-2013 -o del Programa Operatiu FSE de la Comunitat Valenciana 2007-2013, si es tracta del Programa EXPANDE-. Per a complir amb este requisit, el beneficiari haurà de:  
 Identificar els béns tangibles subvencionats amb els adhesius que li seran facilitats juntament amb la notificació de concessió de la subvenció.  
- Incloure el logotip FEDER o FSE en qualsevol document relacionada amb el projecte o activitat subvencionada. La inclusió del logotip FEDER o FSE es realitzarà en qualsevol format en què estiga suportada la documentació del projecte, és a dir, paper, DVD, CD, pantalla informàtica, etc.   
- Incloure una declaració en què s'informe que el projecte ha sigut cofinançat pel Programa Operatiu FEDER de la Comunitat Valenciana 2007-2013 o pel Programa Operatiu FSE de la Comunitat Valenciana 2007-2013, en els termes següents:  
· "Projecte cofinançat pels Fons FEDER, dins del Programa Operatiu FEDER de la Comunitat Valenciana 2007-2013".   
· "Projecte cofinançat pels Fons FSE, dins del Programa Operatiu FSE de la Comunitat Valenciana 2007-2013"   
Els logotips de FEDER i FSE es poden descarregar de la pàgina http://www.impiva.es, en la zona de descàrregues, carpeta "logotips Fons Europeus i IMPIVA".  
Article 13. Pagament de les ajudes. Bestretes   
L'IMPIVA procedirà al pagament de l'ajuda una vegada que el beneficiari haja executat el projecte i sempre que haja complit les obligacions exigibles. El moment en què es realitzarà el pagament dependrà del termini de justificació del projecte pel qual haja optat el beneficiari, d'acord amb les possibilitats previstes en l'article 11.b.1) d'esta resolució.  
Podrà anticipar-se als beneficiaris el pagament de l'ajuda d'acord amb els límits que, si és el cas, establisca la Llei de Pressupostos de la Generalitat per al 2010 - o amb les modificacions d'estos aprovades pel Consell-, després de la presentació prèvia pel beneficiari d'aval bancari per la quantia anticipada constituït d'acord amb la normativa vigent als serveis territorials de la Conselleria d'Economia, Hisenda i Ocupació de la Generalitat. Els interessos meritats per les bestretes no tindran la consideració de subvenció.  
Article 14. Entitats col·laboradores i assistència tècnica  
L'IMPIVA podrà subscriure convenis o contractes amb entitats perquè, actuant en nom seu i pel seu compte, lliuren i distribuïsquen els fons als beneficiaris o col·laboren en la gestió de les ajudes convocades, o bé perquè l'assistisquen en determinades funcions auxiliars a la gestió dels expedients.  
Article 15. Control i verificació  
Tant el beneficiari com els tercers relacionats amb l'objecte de la subvenció hauran de sotmetre's a les actuacions de comprovació, verificació i control financer de l'activitat subvencionada efectuades tant per l'IMPIVA com per qualsevol òrgan de la Unió Europea i els seus representants autoritzats de l'administració central de l'Estat i de la Generalitat, i hauran de facilitar en tot moment tota la informació que se sol·licite en l'exercici de les dites actuacions, i en especial posar a disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes, la mostra dels quals s'obtindrà a partir d'un mètode de mostreig aleatori. Els paràmetres tècnics de la mostra es determinaran de conformitat amb l'annex IV del Reglament (CE) 1.828/2006.  
Article 16. Minoració i revocació de l'ajuda. Reintegrament  
L'incompliment pel beneficiari de qualsevol de les obligacions establides en esta resolució podrà donar lloc a la minoració o a la revocació de l'ajuda d'acord amb les circumstàncies ocorregudes i d'una valoració d'estes. En el cas que l'ajuda haguera sigut ja pagada, el beneficiari haurà de procedir al reintegrament de la quantitat percebuda juntament amb els interessos de demora des del moment del pagament de la subvenció, en la forma prevista en la legislació sobre subvencions. De conformitat amb l'esmentada normativa, l'incompliment de l'obligació de reintegrament tindrà, entre altres efectes, la impossibilitat de ser beneficiari en successives convocatòries, sempre que es trobe en període executiu.  
DISPOSICIÓ FINAL  
Es faculta el director general de l'IMPIVA per a dictar les resolucions necessàries per al desplegament, l'eficàcia i l'execució de la present convocatòria.  
València, 21 de gener de 2010.- El president de l'IMPIVA: Vicente Rambla Momplet.  
ANNEX  
Programa: Investigació i Desenvolupament Tecnològic. Grans Empreses  
Objectiu   
Millorar les capacitats tecnològiques de les empreses donant suport a la generació de coneixements científics o tècnics que permeten obtenir productes, processos o servicis d'un nivell tecnològic més gran i adequar la seua oferta a les creixents exigències dels mercats.  
Actuacions susceptibles de suport  
Desenvolupament de projectes per al desenvolupament de tecnologia amb actuacions que responguen a les característiques següents:  
- Investigació industrial: la investigació planificada o els estudis crítics l'objecte dels quals és l'adquisició de nous coneixements i noves tècniques que puguen resultar d'utilitat per a la creació de nous productes, processos o servicis, o contribuir a millorar considerablement els ja existents. Inclou la creació de components de sistemes complexos que siguen necessaris per a investigació industrial, especialment la validació de tecnologia genèrica, excepte els prototips.  
- Desenvolupament experimental: l'adquisició, combinació, configuració i ús de coneixements i tècniques ja existents, d'índole científica, tecnològica, empresarial o d'un altre tipus, amb vista a l'elaboració de plans i estructures o dissenys de productes, processos o servicis nous modificats o millorats. Podrà incloure, per exemple, altres activitats de definició conceptual, planificació i documentació de nous productes, processos i servicis. Entre les activitats es podrà incloure l'elaboració de projectes, dissenys, plans i la resta de tipus de documentació, sempre que no es destine a usos comercials. S'inclou, així mateix, el desenvolupament de prototips i projectes pilot que puguen utilitzar-se comercialment quan el prototip siga per necessitat el producte comercial final i la seua fabricació resulte massa onerosa per al seu ús exclusiu amb fins de demostració i validació. En cas d'utilització comercial posterior de projectes pilot o de demostració, qualsevol ingrés que l'esmentada utilització genere ha de deduir-se dels costos subvencionables. Són també subvencionables la producció i els assaigs experimentals de productes, processos i servicis, sempre que no puguen usar-se o transformar-se de manera que puguen utilitzar-se en aplicacions industrials o comercials. El desenvolupament experimental no inclou les modificacions habituals o periòdiques efectuades en els productes, línies de producció, processos de fabricació, servicis existents i altres operacions en curs, encara que les dites modificacions puguen representar-ne millores.  
Quan un projecte conste de diferents tasques, cadascuna haurà de classificar-se com pertanyent a una de les esmentades categories.  
Beneficiaris  
Grans empreses que tinguen la seu social o l'establiment de producció a la Comunitat Valenciana i els projectes objecte d'ajuda de les quals estiguen localitzats en l'esmentat territori.   
Caldrà demostrar que en algun dels indicadors que es detallen hi ha un creixement en comparació amb una situació sense concessió d'ajudes:  
- Cost total del projecte.  
- Nombre de persones contractades per a les activitats d'I+D.  
- Rapidesa d'execució del projecte.  
- Despeses en I+D / Volum de facturació.  
No podran ser beneficiaris els sol·licitants que reunisquen les condicions d'empresa en crisi segons la definició de les Directrius comunitàries sobre ajudes estatals de salvament i de reestructuració d'empreses en crisi (Do C 244, de 01.10.2004).  
Tipus d'ajuda  
Subvenció a fons perdut calculada en percentatge sobre els costos subvencionables, amb intensitat variable d'acord amb la classificació del projecte, fins als màxims següents:  
- Projectes d'investigació industrial: 50% .  
- Projectes de desenvolupament experimental: 25% .  
Els percentatges anteriors podran incrementar-se 15 punts percentuals quan es complisca com a mínim algun dels requisits següents:  
I) El projecte implica la col·laboració efectiva entre almenys dues empreses independents entre si i si es complixen les condicions següents:  
- Cap empresa ha d'assumir per si sola més del 70% dels costos subvencionables del projecte de col·laboració.  
- El projecte ha de comptar amb la col·laboració de com a mínim una PIME o la col·laboració ha de ser transfronterera, és a dir, quan les activitats d'investigació i desenvolupament es duguen a terme almenys en dos estats membres.  
- El tipus d'acord serà decidit per les empreses participants. Cada acord de col·laboració entre empreses requerirà, com a mínim, que dues empreses participen en el disseny del projecte, contribuïsquen a la seua execució i compartisquen el risc i els resultats del projecte. Estos acords hauran d'implicar una col·laboració efectiva i no una simple investigació contractual, especialment en els acords de propietat intel·lectual.  
II) El projecte implica la col·laboració efectiva entre una empresa i un organisme d'investigació, en particular en el context de la coordinació de les polítiques nacionals en matèria d'I+D, i es complixen les condicions següents:  
- L'organisme d'investigació assumix un mínim del 10% dels costos subvencionables.  
- I l'organisme d'investigació té dret a publicar els resultats dels projectes d'investigació, sempre que es deriven directament de la investigació realitzada per l'organisme.  
Tindran la consideració d'organismes d'investigació les entitats, com ara una universitat o institut d'investigació, amb independència de la seua condició jurídica (pública o privada) o forma de finançament, el principal objectiu de les quals siga realitzar investigació fonamental, investigació industrial o desenvolupament experimental i difondre'n els resultats mitjançant l'ensenyament, la publicació o la transferència de tecnologia; tots els beneficis es reinvertiran en eixes activitats, la divulgació dels seus resultats o l'ensenyament. Les empreses que puguen exercir influència en les esmentades entitats, per exemple en qualitat d'accionistes o membres, no gaudiran d'accés preferent a les quantitats d'investigació de l'entitat ni als resultats d'investigació que genere.  
III) Únicament en el cas d'investigació industrial, si els resultats del projecte es difonen àmpliament mitjançant conferències tècniques i científiques o s'editen en publicacions científiques o tècniques o bases de lliure accés (bases públicament accessibles de dades brutes d'investigació), o per mitjà de programes informàtics gratuïts o de font oberta.  
Si es tracta de projectes de col·laboració, la intensitat de l'ajuda es determinarà per cada beneficiari. A efectes dels incisos i) i ii) no es considerarà col·laboració efectiva la subcontractació.   
S'entendrà per empreses independents entre si o autònomes, aquelles que no siguen empreses vinculades o associades d'acord amb el que es definix en l'annex I del Reglament (CE) núm. 800/2008, General d'Exempció per Categories (Do L 214 de 09.08.2008).  
Per a una millor distribució dels fons del programa, la Comissió del programa podrà establir un límit d'ajuda per empresa o per projecte.  
La Comissió es reserva el dret de no esgotar el pressupost disponible del programa en el cas que a partir de determinades puntuacions obtingudes no es garantisca la qualitat i viabilitat dels projectes. La intensitat de l'ajuda es determinarà per cada beneficiari.  
Igualment, els projectes que hagen sigut aprovats per altres administracions podran ser directament denegats en esta convocatòria, o bé es limitarà l'ajuda a fi de no superar les intensitats màximes permeses.  
En cap cas, l'ajuda per empresa o per projecte, podrà superar el límit de 32.224.855 d'euros per als projectes predominantment d'investigació industrial o els 7.500.000 euros per al desenvolupament experimental. Es considerarà que un projecte és predominantment d'investigació industrial si més del 50% dels seus costos subvencionables es generen a través d'activitats classificades en la categoria d'investigació industrial o fonamental.  
Criteris de valoració  
Qualitat del projecte: 85 punts.  
- Claredat i coherència entre els objectius previstos, les tasques a realitzar i el pressupost plantejat en el projecte: 5.  
- Grau d'innovació del projecte: 20.  
- Intensitat o esforç en I+D que implica per a l'empresa la realització del projecte: 8.  
- Servicis d'assessorament.   
- Qualificació dels recursos interns, valorant-ne especialment els investigadors Torres Quevedo: 7.  
- Qualificació dels recursos externs: 7.  
- Patentabilitat dels resultats del projecte: 4.  
- Projecte plurianual aprovat en convocatòria anterior de l'IMPIVA: 6.  
- Mercat potencial i perspectiva econòmica: 3.  
- Efecte d'arrossegament del projecte: 7.  
- Vinculació amb projectes internacionals o en cooperació, o en el marc d'iniciatives europees com ERA-NET: 6.  
- Contribució significativa al desenvolupament sostenible i al medi ambient, en algun dels aspectes següents: 12.  
· Incidència del projecte en la reducció de les necessitats d'ocupació de sòl, especialment de sòl no urbanitzable o urbanitzable no sectorialitzat, que eviten les noves construccions, que reduïsquen el consum d'energia, el consum net d'aigua o d'altres recursos naturals, o que reduïsquen les necessitats de transport.   
· Incidència del projecte en la reducció dels residus, abocaments, emissions i la contaminació, amb especial atenció a les emissions a l'atmosfera de gasos amb efecte hivernacle, que milloren l'estat de conservació i la capacitat de renovació dels recursos naturals, la biodiversitat, la geodiversitat i el paisatge, o que contribuïsquen a la defensa enfront de riscos naturals o tecnològics.  
· Actuacions que integren la protecció del patrimoni cultural.  
Característiques de l'empresa: 10 punts.  
- Experiència anterior en activitats d'I+D, dins dels últims quatre anys: 5.  
- Propietat industrial de caràcter tecnològic protegida mitjançant patents o model d'utilitat: 5.  
Aspectes socioeconòmics: 5 punts.  
- Empreses que acrediten comptar en la seua plantilla amb un percentatge de treballadors amb discapacitat superior al previst en la legislació vigent: 2.  
- Projecte desenvolupat en zones d'interés preferent recollides en el Pla de Revitalització de Comarques d'Interior de la Comunitat Valenciana: 3.  
Costos subvencionables  
- Servicis d'assessorament:  
· Costos d'investigació contractual amb centres d'investigació.  
· Costos de consultoria i servicis equivalents destinats de manera exclusiva a l'activitat d'investigació.  
- Coneixements tècnics i patents  
Costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja realitzat en condicions de plena competència i sense cap element de col·lusió.  
- Amortització d'instrumental i equipament   
Costos d'instrumental i equipament en la mesura i durant el temps en què s'utilitzen per al projecte d'investigació. En el cas que l'instrumental i el material no s'utilitzen en tota la seua vida útil per al projecte d'investigació, només es consideraran subvencionables els costos d'amortització que corresponguen a la durada del projecte d'investigació calculats segons les bones pràctiques comptables.  
Les despeses d'amortització d'instrumental i equipament que estiguen directament relacionades amb els objectius del projecte podran subvencionar-se sempre que es complisquen les condicions següents:  
· Els béns són adquirits amb posterioritat al 2009.  
· L'adquisició dels béns amortitzats no ha sigut objecte de qualsevol altra subvenció.  
· Els càlculs d'amortització s'efectuen de conformitat amb les normes de comptabilitat pertinents.  
· La despesa es referisca exclusivament al període elegible del projecte.  
- Matèries primeres i altres aprovisionaments  
Costos de matèries primeres i altres aprovisionaments que es deriven directament de l'activitat d'investigació i desenvolupament.  
- Recursos humans  
Despeses del personal (cost salarial brut, i cost de la Seguretat Social a càrrec de l'empresa) d'investigadors, tècnics i personal auxiliar) en la mesura que estiguen dedicats exclusivament al projecte d'investigació.  
Tots els costos subvencionables s'assignaran a una categoria específica d'investigació i desenvolupament.  
Només seran tinguts en compte els justificants de despeses de data posterior al registre d'entrada de la sol·licitud d'ajuda, llevat que es tracte de projectes plurianuals.  
Programa: Investigació i Desenvolupament Tecnològic PIME  
Objectiu   
Millorar les capacitats tecnològiques de les empreses, donant suport a la generació de coneixements científics o tècnics que permeten obtenir productes, processos o servicis de major nivell tecnològic i adequar-ne l'oferta a les creixents exigències dels mercats.  
Actuacions susceptibles de suport  
Desenvolupament de projectes per al desenvolupament de tecnologia amb actuacions que responguen a les següents característiques:   
- Investigació industrial: la investigació planificada o els estudis crítics l'objecte dels quals és l'adquisició de nous coneixements i tècniques que puguen resultar d'utilitat per a la creació de nous productes, processos o servicis o contribuir a millorar considerablement els ja existents. Inclou la creació de components de sistemes complexos que siguen necessaris per a investigació industrial, especialment la validació de tecnologia genèrica, excepte els prototips.  
- Desenvolupament experimental: l'adquisició, combinació, configuració i utilització de coneixements i tècniques ja existents, d'índole científica, tecnològica, empresarial o d'un altre tipus, amb vista a l'elaboració de plans i estructures o dissenys de productes, processos o servicis nous modificats o millorats. Podrà incloure, per exemple, altres activitats de definició conceptual, planificació i documentació de nous productes, processos i servicis. Entre les activitats podrà figurar l'elaboració de projectes, dissenys, plans i la resta de tipus de documentació sempre que no es destinen a usos comercials. S'inclou, així mateix, el desenvolupament de prototips i projectes pilot que puguen utilitzar-se comercialment quan el prototip siga per necessitat el producte comercial final i la seua fabricació resulte massa onerosa per al seu ús exclusiu amb fins de demostració i validació. En cas d'utilització comercial posterior de projectes pilot o de demostració, qualsevol ingrés que l'esmentada utilització genere ha de deduir-se dels costos subvencionables. Són també subvencionables la producció i assaigs experimentals de productes, processos i servicis sempre que no puguen usar-se o transformar-se de manera que puguen utilitzar-se en aplicacions industrials o comercials. El desenvolupament experimental no inclou les modificacions habituals o periòdiques efectuades en els productes, línies de producció, processos de fabricació, servicis existents i altres operacions en curs, encara que les esmentades modificacions puguen representar-ne millores.  
Quan un projecte conste de diferents tasques, cadascuna haurà de classificar-se com pertanyent a una de les dites categories.  
Beneficiaris  
PIME amb seu social o establiment productiu a la Comunitat Valenciana que desenvolupen el projecte en este àmbit geogràfic i els projectes objecte d'ajuda de les quals estiguen localitzats en el dit territori.  
No podran ser beneficiàries les PIME:  
- L'activitat de les quals estiga relacionada amb la producció primària de productes agrícoles en la mesura que esta activitat quede emparada pel Reglament (CE) núm. 1.857/2006.  
- L'activitat de les quals estiga relacionada amb la transformació i comercialització de productes agrícoles, sempre que l'import de l'ajuda es fixe sobre la base del preu o la quantitat dels productes comprats als productors primaris o comercialitzats per les empreses en qüestió o l'ajuda depenga del fet que es repercutisca totalment o parcialment sobre els productors primaris (agricultors).  
- Que estiguen subjectes a una ordre de recuperació pendent després d'una decisió prèvia de la Comissió, que haja declarat una ajuda il·legal i incompatible amb el mercat comú.  
- Que reunisquen les condicions d'empresa en crisi d'acord amb el que es definix en l'apartat 7 de l'article 1 del RGEC.  
Tipus d'ajuda  
Subvenció a fons perdut calculada en percentatge sobre els costos subvencionables, amb intensitat variable segons la classificació del projecte, fins als màxims següents:  
- Projectes d'investigació industrial: 60% .  
- Projectes de desenvolupament experimental: 35%.   
Els percentatges anteriors podran incrementar-se com s'indica en l'article 31 del Reglament CE 800/2008 d'Exempció per Categories.  
La intensitat de l'ajuda es determinarà per beneficiari. En el cas dels costos de registre de patents i models d'utilitat, la intensitat de l'ajuda no superarà la de les intensitats de la investigació industrial o el desenvolupament experimental que van generar els esmentats drets o models d'utilitat.  
Per a una millor distribució dels fons del programa, la Comissió del programa podrà establir un límit d'ajuda per empresa o per projecte.  
La Comissió es reserva el dret de no esgotar el pressupost disponible del programa en el cas que a partir de determinades puntuacions obtingudes no es garantisca la qualitat i viabilitat dels projectes.  
Igualment, els projectes que hagen sigut aprovats per altres administracions podran ser directament denegats en esta convocatòria, o bé es limitarà l'ajuda a fi de no superar les intensitats màximes permeses.  
En cap cas, l'ajuda per empresa o per projecte podrà superar el límit de 44.196.150 d'euros per als projectes predominantment d'investigació industrial o els 7.500.000 euros per al desenvolupament experimental. Es considerarà que un projecte és predominantment d'investigació industrial si més del 50% dels seus costos subvencionables es destinen a activitats incloses en la categoria d'investigació industrial, respectivament. Si no pot establir-se la naturalesa predominant del projecte, s'aplicarà el llindar més baix.   
Criteris de valoració  
Qualitat del projecte: 85 punts.  
- Claredat i coherència entre els objectius previstos, les tasques a realitzar i el pressupost plantejat en el projecte: 5.  
- Grau d'innovació del projecte: 20.  
- Intensitat o esforç en I+D que implica per a l'empresa la realització del projecte: 8.  
- Qualificació dels recursos interns, valorant-ne especialment els investigadors Torres Quevedo: 9.  
- Qualificació dels recursos externs: 10.  
- Patentabilitat dels resultats del projecte: 3.  
- Projecte plurianual aprovat en convocatòria anterior de l'IMPIVA: 7.  
- Mercat potencial i perspectiva econòmica: 3.  
- Vinculació amb projectes internacionals o en cooperació, o en el marc d'iniciatives europees com ERA-NET: 8.  
- Contribució significativa al desenvolupament sostenible i al medi ambient en algun dels aspectes següents: 12.   
· Incidència del projecte en la reducció de les necessitats d'ocupació de sòl, especialment de sòl no urbanitzable o urbanitzable no sectorialitzat, que eviten les noves construccions, que reduïsquen el consum d'energia, el consum net d'aigua o d'altres recursos naturals, o que reduïsquen les necessitats de transport.   
· Incidència del projecte en la reducció dels residus, abocaments, emissions i la contaminació, amb especial atenció a les emissions a l'atmosfera de gasos amb efecte hivernacle, que milloren l'estat de conservació i la capacitat de renovació dels recursos naturals, la biodiversitat, la geodiversitat i el paisatge, o que contribuïsquen a la defensa enfront de riscos naturals o tecnològics.  
· Actuacions que integren la protecció del patrimoni cultural.  
Característiques de l'empresa: 10 punts.  
- Experiència anterior en activitats d'I+D, dins dels últims quatre anys: 3.  
- Propietat industrial de caràcter tecnològic protegida per mitjà de patents o model d'utilitat: 3.  
- Grandària d'empresa inferior a 50 treballadors: 4.   
Aspectes socioeconòmics: 5 punts.   
- Empreses que acrediten tenir en la seua plantilla un percentatge de treballadors amb discapacitat superior al previst en la legislació vigent: 2.   
· L'empresa disposa d'un pla d'igualtat d'oportunitats entre homes i dones quan no s'exigisca així en la normativa aplicable: 1.  
· Projecte desenvolupat en zones d'interés preferent recollides en el Pla de Revitalització de Comarques d'Interior de la Comunitat Valenciana: 2.  
Costos subvencionables:  
- Servicis d'assessorament   
· Costos d'investigació contractual amb centres d'investigació.  
· Costos de consultoria i servicis equivalents destinats de manera exclusiva a l'activitat d'investigació i desenvolupament.  
- Registre de patents i models d'utilitat  
· Costos relatius a la preparació, presentació i tramitació de la sol·licitud.  
· Despeses de traducció o de validació del dret en altres jurisdiccions.   
· I costos de defensa de la validesa del dret en què s'haja incorregut amb motiu de la tramitació oficial de la sol·licitud i en eventuals procediments d'oposició.  
- Coneixements tècnics i patents.  
Costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja realitzat en condicions de plena competència i sense cap element de col·lusió.  
- Amortització d'instrumental i equipament.   
Costos d'instrumental i equipament en la mesura i durant el temps en què s'utilitzen per al projecte d'investigació. En el cas que l'instrumental i el material no s'utilitzen en tota la seua vida útil per al projecte d'investigació, només es consideraran subvencionables els costos d'amortització que corresponguen a la durada del projecte d'investigació calculats segons les bones pràctiques comptables.  
Les despeses d'amortització d'instrumental i equipament que estiguen directament relacionades amb els objectius del projecte podran subvencionar-se sempre que es complisquen les condicions següents:  
· Els béns són adquirits amb posterioritat al 2009.  
· L'adquisició dels béns amortitzats no ha sigut objecte de qualsevol altra subvenció.  
· Els càlculs d'amortització s'efectuen de conformitat amb les normes de comptabilitat pertinents.  
· La despesa es referisca exclusivament al període elegible del projecte.  
- Matèries primeres i altres aprovisionaments  
Costos de matèries primeres i altres aprovisionaments que es deriven directament de l'activitat d'investigació i desenvolupament.  
- Recursos humans.  
Despeses del personal (cost salarial brut i cost de la Seguretat Social a càrrec de l'empresa) d'investigadors, tècnics i personal auxiliar en la mesura que estiguen dedicats exclusivament al projecte d'investigació i desenvolupament.  
Tots els costos subvencionables s'assignaran a una categoria específica d'investigació i desenvolupament.  
Només seran tinguts en compte els justificants de despeses de data posterior al registre d'entrada de la sol·licitud d'ajuda, llevat que es tracte de projectes plurianuals.  
Programa: Creació d'Empreses de Base Tecnològica  
Objecte  
Fomentar la diversificació del teixit empresarial de la Comunitat Valenciana donant suport a la posada en marxa i el manteniment de noves activitats industrials en l'àmbit de la tecnologia.  
Actuacions susceptibles de suport  
Creació i desenvolupament d'empreses de base tecnològica que contribuïsquen a ampliar i diversificar el teixit econòmic de la Comunitat Valenciana amb noves activitats productives i de servicis basades en les noves tecnologies i el coneixement especialitzat, millorant-ne l'oferta actual per a obtenir productes i servicis diferents o amb prestacions clarament superiors a allò ja existent.  
En concret es consideraran empreses de base tecnològica les que reunisquen alguna de les següents característiques:  
- Que operen en sectors industrials d'alta tecnologia o emergents com els que s'inclouen més avant, a títol enunciatiu però no excloent.  
- Que la nova activitat a realitzar consistisca en l'explotació econòmica de tecnologies desenvolupades per centres d'investigació o per empreses.  
- Que realitzen elevades inversions en I+D en relació amb la seua xifra de vendes.  
- Que la base de l'activitat a realitzar siga l'aplicació de patents, llicències d'explotació o una altra forma de coneixement tecnològic, preferentment de forma exclusiva i protegida.  
- Que convertisquen el coneixement tecnològic en nous productes o processos per a la seua introducció al mercat.  
Àrees de tecnologia considerades emergents:  
Farmacologia, biomedicina, bioquímica, biotecnologia, micro i bioelectrònica, nanotecnologies, tecnologies quàntiques i fotòniques, supercomputació, xarxes de comunicació intel·ligents, fabricació intel·ligent, materials avançats, materials optoelectrònics, biomaterials, sensors.  
Les següents actuacions queden excloses com a susceptibles de suport:  
- L'adquisició de béns d'equip per a renovar, modernitzar o ampliar la capacitat productiva d'empreses no considerades de base tecnològica.  
- Les activitats consistents exclusivament en la comercialització o distribució de béns i servicis.  
- Les activitats d'investigació i desenvolupament tecnològic que hauran de canalitzar-se a través del programa a este efecte.   
Beneficiaris  
Xicotetes empreses amb seu social o establiment a la Comunitat Valenciana que tinguen la consideració d'empreses joves i innovadores.   
Tindran esta consideració les empreses xicotetes amb menys de 6 anys d'existència en el moment en què es concedisca l'ajuda i que complisquen que els costos en investigació i desenvolupament del beneficiari representen un mínim del 15% dels seus costos de funcionament totals, durant almenys un dels tres anys previs a la concessió de l'ajuda, o si es tracta d'empreses noves sense historial financer, segons l'auditoria de l'exercici fiscal actual, de conformitat amb la certificació d'un auditor extern; en este últim cas l'empresa haurà d'aportar esta certificació en la fase de justificació de l'ajuda.  
No podran obtenir la condició de beneficiàries les xicotetes empreses:  
- L'activitat de les quals estiga relacionada amb la producció primària de productes agrícoles, en la mesura que esta activitat quede emparada pel Reglament (CE) núm. 1.857/2006.  
- L'activitat de les quals estiga relacionada amb la transformació i comercialització de productes agrícoles, sempre que l'import de l'ajuda es fixe sobre la base del preu o la quantitat dels productes comprats als productors primaris o comercialitzats per les empreses en qüestió o quan l'ajuda depenga del fet que es repercutisca totalment o parcialment sobre els productors primaris (agricultors).  
- Que estiguen subjectes a una ordre de recuperació pendent després d'una decisió prèvia de la Comissió, que haja declarat una ajuda il·legal i incompatible amb el mercat comú.  
- Que reunisquen les condicions d'empresa en crisi d'acord amb el que es definix en l'apartat 7 de l'article 1 del RGEC.  
Criteris de valoració  
En la valoració de les sol·licituds es tindran en compte els criteris següents:  
Qualitat del projecte: fins a 75 punts.  
- Claredat i coherència entre els objectius previstos, les tasques a realitzar i el pressupost plantejat en el projecte: 0-10.  
- Grau d'innovació, avanç o millora que la iniciativa representa respecte al ja existent en el mercat, d'acord amb la seua transcendència en l'àmbit regional, nacional o internacional: 0-15.  
- Origen de la tecnologia utilitzada en el projecte: el projecte és el resultat d'activitats d'I+D realitzades per centres d'investigació, per empreses o per la cooperació d'ambdós: 0-13.  
- Continuïtat del projecte aprovat en convocatòria anterior: 0- 5  
- Col·labora un CEEI (Centre Europeu d'Empreses Innovadores) o un ens universitari equivalent: 0-2.  
- Actuació vinculada a projectes aprovats en programes públics de suport a la I+D+I: 0-3.  
- La tecnologia implícita en el projecte està protegida i s'explota de forma exclusiva: 0-7.  
- Existència de mercat potencial de l'activitat a mamprendre amb perspectives de creixement i consolidació significatives: 0-10.  
- Organització i estratègia comercial adequada: 0-5.  
- Contribució significativa al desenvolupament sostenible i al medi ambient en algun dels aspectes següents: 0-5.  
· Incidència del projecte en la reducció de les necessitats d'ocupació de sòl, especialment de sòl no urbanitzable o urbanitzable no sectorialitzat, que eviten les noves construccions, que reduïsquen el consum d'energia, el consum net d'aigua o d'altres recursos naturals, o que reduïsquen les necessitats de transport.   
· Incidència del projecte en la reducció dels residus, abocaments, emissions i la contaminació, amb especial atenció a les emissions a l'atmosfera de gasos amb efecte hivernacle, que milloren l'estat de conservació i la capacitat de renovació dels recursos naturals, la biodiversitat, la geodiversitat i el paisatge, o que contribuïsquen a la defensa enfront de riscos naturals o tecnològics.  
· Actuacions que integren la protecció del patrimoni cultural.  
Característiques del sol·licitant: 20 punts.  
- Competències de l'equip emprenedor/promotor/directiu: en administració i direcció d'empreses, en I+D+I, en producció i en comercialització: 0-10  
- L'empresa opera en sectors industrials d'alta tecnologia: 0-10  
Aspectes socioeconòmics: 5 punts.  
- L'empresa disposa d'un pla d'igualtat d'oportunitats entre homes i dones quan no ho exigix així la normativa aplicable: 1.  
- Empreses que acrediten tenir en la seua plantilla un percentatge de treballadors amb discapacitat superior al previst en la legislació vigent: 2.  
- Projecte desenvolupat en zones d'interés preferent recollides en el Pla de Revitalització de Comarques de l'Interior de la Comunitat Valenciana: 2.  
Costos subvencionables  
Es pretén donar suport a:  
Inversions  
- Inversions materials:   
Actius fixos destinats a la creació de la nova empresa o ampliació o millora de les ja existents. Concretament, béns necessaris per a l'activitat productiva de l'empresa (maquinària, equips de laboratori i equips informàtics vinculats a producció).  
- Inversions immaterials:   
Actius vinculats a la transferència de tecnologia mitjançant l'adquisició de drets de patents, llicències, saber fer (know-how), o coneixements tècnics no patentats.  
Per a este concepte, no es consideraran subvencionables les quantitats satisfetes a persones, entitats o empreses relacionades amb el sol·licitant.  
Servicis externs  
- Estudis de viabilitat tècnica:  
Estudis de caràcter preparatori per a activitats d'investigació industrial o desenvolupament experimental  
- Assessorament en innovació:   
Assessorament en gestió; assistència tecnològica; servicis de transferència de tecnologia; formació; assessorament sobre adquisició; protecció i drets de propietat industrial i intel·lectual i acords de llicència; assessorament sobre l'ús de normes.  
- Servicis de suport a la innovació:   
Bancs de dades; biblioteques tècniques; estudi de mercats; ús de laboratoris; etiquetatge, proves i certificació de qualitat.  
- Despeses de l'auditoria del compte justificatiu:  
Despeses d'un auditor comptable independent registrat en el ROAC, per a la realització dels treballs de revisió del compte justificatiu de la subvenció, d'acord amb l'Ordre HA/1.434/2007.  
Només seran tinguts en compte els justificants de despeses de data posterior al registre d'entrada de la sol·licitud d'ajuda.  
Tipus d'ajuda  
Subvenció a fons perdut amb intensitat màxima del 75% dels costos subvencionables en les partides d'inversions i servicis externs.  
La subvenció, una vegada acumulada a altres ajudes rebudes per l'empresa, no podrà superar la quantitat d'1.250.000 euros en el període en què es mantinga la condició d'empresa jove i innovadora, excepte per als beneficiaris la seu social o establiment productiu de les quals es trobe als termes municipals de València i Mislata, per als quals la subvenció no podrà superar la quantitat d'1 milió d'euros en el període en què es mantinga la condició d'empresa jove i innovadora.  
El beneficiari només podrà percebre l'ajuda una vegada al llarg del període en què es complisquen els requisits per a ser considerada empresa jove i innovadora.  
Programa EXPANDE  
Objectiu  
Augmentar i millorar el capital humà en l'àmbit de la investigació i la innovació. Per a això, es donarà suport a la creació i consolidació de gabinets d'I+D mitjançant la incorporació de personal investigador i de gestors d'innovació en empreses de la Comunitat Valenciana, així com la seua formació, perquè realitzen activitats d'investigació i innovació en col·laboració amb centres especialitzats, a fi que desenvolupen, a mitjà i llarg termini, projectes que impulsen l'avanç innovador de les empreses.   
Actuacions susceptibles de suport  
El programa es dividix en quatre actuacions, si bé en la distribució del seu pressupost tindran prioritat les sol·licituds presentades a les actuacions segons l'ordre decreixent indicat a continuació:  
Actuació 1. Creació i consolidació de gabinets d'I+D .  
Esta actuació, dirigida preferentment a empreses que s'inicien en activitats pròpies d'I+D+I i a noves empreses de base Ttcnològica (NEBT), preveu:  
1.1 Contractació de nou investigador.  
- Contractació d'un investigador per a la creació o l'ampliació d'un gabinet d'I+D, de recent creació, en l'empresa beneficiària.  
- Contractació amb centres del Sistema Valencià de Ciència i Tecnologia per a la realització d'estudis de viabilitat, prospectiva i altres modes de transferència de coneixements relacionats amb la fase inicial dels projectes d'I+D, a desenvolupar per l'investigador contractat en el marc d'este programa.  
- Formació del nou investigador relativa a la seua activitat d'I+D en l'empresa.  
1.2 Manteniment de l'investigador a què s'ha donat suport en la convocatòria anterior  
- Manteniment de la contractació de l'investigador.  
- Contractació amb centres del Sistema Valencià de Ciència i Tecnologia per a la realització d'estudis de viabilitat, prospectiva i altres modes de transferència de coneixements relacionats amb la fase inicial dels projectes d'I+D, a desenvolupar per l'investigador contractat en el marc d'este programa.  
- Formació de l'investigador relativa a la seua activitat d'I+D en l'empresa.  
Actuació 2. Contractació de gestors de projectes d'innovació.  
Esta actuació, dirigida preferentment a empreses amb gabinet d'I+D i amb experiència provada en I+D+i i a empreses de base tecnològica (EBT), preveu:  
2.1 Contractació de nou gestor de projectes d'innovació.  
- Contractació d'un gestor de projectes d'innovació que facilite la transferència de la I+D+I, elabore estratègies d'innovació en les empreses, potencie la participació de l'empresa en el VII Programa Marc d'I+D, afavorisca la relació de les empreses amb l'administració i realitze funcions com ara detecció d'oportunitats (vigilància tecnològica, observatoris de mercats, etc.), gestió del coneixement i la valoració de noves idees i oportunitats per a les empreses.  
- Formació del gestor en aspectes relacionats amb la seua activitat innovadora en l'empresa.   
2.2 Manteniment del contracte del gestor a què s'ha donat suport en la convocatòria anterior  
- Manteniment de la contractació d'un gestor de projectes d'innovació.  
- Formació del gestor en aspectes relacionats amb la seua activitat innovadora en l'empresa.  
Actuació 3. Estades cientificotècniques d'investigadors.  
Esta actuació, dirigida preferentment a empreses amb gabinet d'I+D i experiència provada en I+D+I i a empreses de base tecnològica (EBT), preveu:  
- L'estada cientificotècnica d'un investigador, relativa a la seua activitat d'I+D en l'empresa, en organismes internacionals de ciència i tecnologia o departaments d'I+D d'empreses o universitats d'àmbit internacional, per un període mínim de tres mesos consecutius.  
Actuació 4. Suport a investigadors del Torres Quevedo.  
Esta actuació, dirigida a PIME de la Comunitat Valenciana beneficiàries d'ajuda en el Programa Torres Quevedo, preveu:  
- Formació de l'investigador relativa a la seua activitat d'I+D en l'empresa.   
Beneficiaris  
Actuació 1.1: PIME amb cinc o més treballadors o noves empreses de base tecnològica (NEBT).  
Actuació 1.2: PIME que hagen sigut beneficiàries d'ajuda en el marc del Programa EXPANDE de la convocatòria anterior en projectes de contractació de nou investigador.  
Actuació 2.1: PIME amb cinc o més treballadors o empreses de base tecnològica (EBT).  
Actuació 2.2: PIME que hagen sigut beneficiàries d'ajuda en el marc del Programa EXPANDE de la convocatòria anterior en projectes de contractació de nou gestor de projectes d'innovació.  
Actuació 3: PIME amb cinc o més treballadors o empreses de base tecnològica (EBT).  
Actuació 4: PIME que siguen beneficiàries d'una ajuda en el marc del Programa Torres Quevedo per a la contractació de personal d'I+D (doctors i tecnòlegs).  
No podran obtenir la condició de beneficiàries les PIME:  
- Que reunisquen les condicions d'empresa en crisi segons com es definixen en les Directrius comunitàries sobre ajudes estatals de salvament i reestructuració d'empreses en crisi (DO C 244, de 01.10.2004),   
- L'activitat de les quals estiga relacionada amb els sectors de la pesca i l'aqüicultura d'acord amb el que es preveu en el Reglament (CE) núm. 104/2000, del Consell (DO L17, de 21.01.2000, p.22), amb la producció primària dels productes agrícoles que apareixen en la llista de l'annex I del Tractat CE o les empreses que operen en el sector del carbó, d'acord amb el que es definix en el Reglament (CE) núm. 1.407/2002.]  
Tipus d'ajuda  
Les ajudes descrites a continuació estan subjectes al règim de minimis, per la qual cosa l'ajuda total de minimis no serà superior a 200.000 euros durant qualsevol període de tres exercicis fiscals. Si el beneficiari opera en el sector del transport per carretera, l'ajuda total de minimis no serà superior a 100.000 euros durant eixe mateix període.   
Actuació 1. Creació i consolidació de gabinets d'I+D.  
- Subvenció del cost salarial brut i cost de la Seguretat Social a càrrec de l'empresa de l'investigador contractat, fins un màxim de 40.000 euros.  
- Subvenció dels costos de contractació amb centres del Sistema Valencià de Ciència i Tecnologia, fins un màxim de 10.000 euros.  
- Subvenció dels costos de formació de l'investigador, fins un màxim de 5.000 euros.  
Actuació 2. Contractació de gestors de projectes Seguretat Social a càrrec de l'empresa del gestor de projectes d'innovació contractat, fins un màxim de 40.000 euros.  
- Subvenció dels costos de formació del gestor de projectes d'innovació, fins un màxim de 5.000 euros.  
Actuació 3. Estades cientificotècniques d'investigadors.  
- Subvenció del 50% dels costos salarials i del 100% de la resta de costos (despeses per tutorització, matrícula i inscripció i despeses per viatge i allotjament) ocasionades durant els primers 3 mesos de l'estada, fins un màxim de 20.000 euros.  
Actuació 4. Suport a investigadors del Torres Quevedo.  
- Subvenció dels costos de formació de l'investigador, fins un màxim de 5.000 euros.  
Criteris de valoració  
Actuació 1. Creació i consolidació de gabinets d'I+D.  
1.1 Contractació de nou investigador.  
A. Qualitat del projecte: 45 punts.  
A1. Perfil de l'investigador en I+D: 5.  
A2. Qualificació prèvia de l'investigador en aspectes mediambientals i en desenvolupament sostenible: 5.  
A3. Identificació clara d'un pla d'I+D a mitjà o llarg termini: 5.  
A4. Justificació de la necessitat de l'investigador i pla d'activitats: 5.  
A5. Accions innovadores encaminades a la modernització de l'empresa: 5.  
A6. Capacitat de transferència al sector productiu i potencial aplicabilitat futura de les investigacions previstes: 5.  
A7. Inclou la contractació d'estudis de viabilitat, prospectiva, etc. amb centres del Sistema Valencià de Ciència i Tecnologia: 5.  
A8. Inclou la contractació d'accions formatives amb universitats i centres tecnològics d'investigació, adequades amb la seua activitat investigadora: 5.  
A9. La formació prevista per a l'investigador es referix a l'àmbit del medi ambient i del desenvolupament sostenible: 3.  
A10. Potencia la qualificació de l'investigador en l'àmbit de les noves tecnologies: 2.  
C. Característiques del sol·licitant: 45 punts.  
C1. Experiència de l'empresa en projectes d'investigació i desenvolupament: 30.  
C2. Empresa amb certificació mediambiental (EMAS, ISO14001...): 5.  
C3. L'empresa fomenta activament la participació en el mercat laboral dels col·lectius més vulnerables: dones, joves, immigrants o persones amb discapacitat: 2.  
C4. L'empresa potencia la creació d'ocupació en el sector mediambiental: 3.  
C5. L'empresa disposa d'un pla d'igualtat d'oportunitats entre homes i dones quan no ho exigix així la normativa aplicable: 2.  
C6. Empresa que acredite tenir en la seua plantilla un percentatge de treballadors amb discapacitat superior al previst en la legislació vigent: 3.  
1.2. Manteniment de l'investigador a què s'ha donat suport en la convocatòria anterior.  
A. Qualitat del projecte: 90 punts.  
A1. Objectius aconseguits pel projecte en l'exercici anterior: 20.  
A2. Identificació clara d'un pla d'I+D+I a mitjà o llarg termini: 20.  
A3. Accions innovadores encaminades a la modernització de l'empresa (a nivell de producte, processos o servicis de l'empresa): 15.  
A4. Capacitat de transferència al sector productiu i potencial aplicabilitat futura de les investigacions previstes: 15.  
A5. Inclou la contractació d'estudis de viabilitat, prospectiva, etc. amb centres del Sistema Valencià de Ciència i Tecnologia: 5.  
A6. Inclou la contractació d'accions formatives amb universitats i centres tecnològics d'investigació, adequades amb la seua activitat investigadora: 5.  
A7. La formació prevista per a l'investigador es referix a l'àmbit del medi ambient i del desenvolupament sostenible: 5.  
A8. Potencia la qualificació de l'investigador en l'àmbit de les noves tecnologies: 5.  
Actuació 2. Contractació de gestors de projectes d'innovació.  
2.1. Contractació de nou gestor de projectes d'innovació.  
A. Qualitat del projecte: 45 punts.  
A1. Perfil del tècnic en tasques de gestió de la innovació: 5.  
A2. Qualificació prèvia del gestor en aspectes mediambientals i en desenvolupament sostenible: 5.  
A3. Identificació clara d'un pla d'I+D+I a mitjà o llarg termini: 10.  
A4. Accions innovadores encaminades a la modernització de l'empresa: 10.  
A5. Capacitat de transferència al sector productiu i potencial aplicabilitat futura dels projectes d'innovació previstos: 5.  
A6. Inclou la contractació d'accions formatives amb universitats i centres tecnològics, adequades amb la seua activitat innovadora: 5.  
A7. La formació prevista per al gestor es referix a l'àmbit del medi ambient i del desenvolupament sostenible: 3.  
A8. Potencia la qualificació del gestor en l'àmbit de les noves tecnologies: 2.  
C. Característiques del sol·licitant: 45 punts.  
C1. Experiència de l'empresa en projectes d'investigació i desenvolupament.: 30.  
C2. Empresa amb certificació mediambiental (EMAS, ISO14001...): 5.   
C3. L'empresa fomenta activament la participació en el mercat laboral dels col·lectius més vulnerables: dones, joves, immigrants o persones amb discapacitat: 2.  
C4. L'empresa potencia la creació d'ocupació en el sector mediambiental: 2.  
C5. L'empresa disposa d'un pla d'igualtat d'oportunitats entre homes i dones quan no ho exigisca així la normativa aplicable: 3.  
C6. Empresa que acredite comptar en la seua plantilla amb un percentatge de treballadors amb discapacitat superior al previst en la legislació vigent: 3.  
2.2. Manteniment del contracte del gestor a què s'ha donat suport en la convocatòria anterior.  
A. Qualitat del projecte: 90 punts.  
A1. Objectius aconseguits pel projecte en l'exercici anterior: 20.  
A2. Identificació clara d'un pla d'innovació a mitjà o llarg termini: 20.  
A3. Accions innovadores encaminades a la modernització de l'empresa (a nivell de producte, processos o servicis de l'empresa): 15.  
A4. Capacitat de transferència al sector productiu i potencial aplicabilitat futura dels projectes d'innovació previstos: 15.  
A5. Inclou la contractació d'accions formatives amb universitats i centres tecnològics, adequades amb la seua activitat innovadora: 10.  
A6. La formació prevista per al gestor es referix a l'àmbit del medi ambient i del desenvolupament sostenible: 5.   
A7. Potencia la qualificació del gestor en l'àmbit de les noves tecnologies: 5.  
Actuació 3. Estades cientificotècniques d'investigadors.  
A. Qualitat del projecte: 55 punts.  
A1. Perfil de l'investigador: 20.  
A2. Identificació clara d'un pla d'I+D de l'empresa i la participació d'investigador en este: 10.  
A3. Definició de les activitats cientificotècniques programades per a l'estada, justificació de la necessitat, nivell de tecnologia, grau d'innovació i potencial de transferència dels resultats a l'empresa: 10.  
A4. Característiques de centre proposat per a l'estada cientificotècnica: 10.  
A5. Les activitats previstes per a l'investigador es referixen a l'àmbit del medi ambient i del desenvolupament sostenible: 2.  
A6. Potencia la qualificació de l'investigador en l'àmbit de les noves tecnologies: 3.  
C. Característiques del sol·licitant: 35 punts.  
C1. Experiència de l'empresa en projectes d'investigació i desenvolupament: 20.  
C2. Empresa amb certificació mediambiental (EMAS, ISO14001...): 5.  
C3. L'empresa fomenta activament la participació en el mercat laboral dels col·lectius més vulnerables: dones, joves, immigrants o persones amb discapacitat: 2.  
C4. L'empresa potencia la creació d'ocupació en el sector mediambiental: 2.  
C5. L'empresa disposa d'un pla d'igualtat d'oportunitats entre homes i dones quan no s'exigisca així en la normativa aplicable: 3.  
C6. Empresa que acredite tenir en la seua plantilla un percentatge treballadors amb discapacitat superior al previst en la legislació vigent: 3.  
Actuació 4. Suport a investigadors del Torres Quevedo.  
A. Qualitat del projecte: 45 punts.  
A1. Perfil de l'investigador i experiència en I+D: 10.  
A2. Qualificació prèvia de l'investigador en aspectes mediambientals i en desenvolupament sostenible: 5.  
A3. Identificació clara d'un pla d'I+D+I: 10.  
A4. Descripció i adequació de les accions formatives a la seua activitat investigadora: 20.  
A5. La formació prevista per a l'investigador es referix a l'àmbit del medi ambient i del desenvolupament sostenible: 5.  
A6. Potencia la qualificació de l'investigador en l'àmbit de les noves tecnologies: 5.  
C. Característiques del sol·licitant: 45 punts.  
C1. Perfil de l'empresa: 15.  
C2. mpresa amb certificació mediambiental (EMAS, ISO14001...): 10.  
C3. L'empresa fomenta activament la participació en el mercat laboral dels col·lectius més vulnerables: dones, joves, immigrants o persones amb discapacitat: 5.  
C4. L'empresa potencia la creació d'ocupació en el sector mediambiental: 5.  
C5. L'empresa disposa d'un pla d'igualtat d'oportunitats entre homes i dones quan no ho exigisca així la normativa aplicable: 5.  
C6. Empreses que acrediten tenir en la seua plantilla un percentatge de treballadors amb discapacitat superior al previst en la legislació vigent: 5.  
Comú a totes les actuacions:  
D. Aspectes socioeconòmics: 10 punts.  
D1. L'empresa pertany al sector mediambiental: 4.  
D2. L'empresa pertany al sector de les noves tecnologies: 5.  
D3. L'empresa preveu alguns dels aspectes següents: 1.  
- Conciliació de la vida familiar i laboral.  
- Augmenta la participació femenina en la societat.  
- Incorpora mòduls complementaris d'igualtat de gènere en accions formatives.  
- Afavorix la integració social i laboral de persones amb discapacitat.  
Costos subvencionables.   
Actuació 1. Creació i consolidació de gabinets d'I+D.  
01. Servicis externs.   
- Contractació amb centres del Sistema Valencià de Ciència i Tecnologia per a estudis de viabilitat, prospectiva i altres modes de transferència de coneixements relacionats exclusivament amb la fase inicial dels projectes I+D, a desenvolupar per l'investigador contractat.  
- Despeses ocasionades per la participació de l'investigador en accions formatives relacionades amb la seua activitat investigadora en l'empresa, matrícules i inscripcions en cursos, congressos i jornades, els viatges i allotjament.  
03 Recursos humans.   
- Cost salarial de l'investigador contractat, incloent-hi el salari, les càrregues socials i la quota empresarial a la Seguretat Social.  
Actuació 2. Contractació de gestors de projectes d'innovació.  
01 Servicis externs.   
- Despeses ocasionades per la participació del gestor en accions formatives relacionades amb la seua activitat innovadora en l'empresa, matrícules i inscripcions en cursos, congressos i jornades, els viatges i allotjament.  
03 Recursos humans.   
- Cost salarial del gestor contractat, incloent-hi cost salarial brut, i cost de la Seguretat Social a càrrec de l'empresa.  
Actuació 3. Estades cientificotècniques d'investigadors.  
01 Servicis externs.   
Despeses ocasionades per l'estada cientificotècnica de l'investigador, relacionada amb la seua activitat en I+D+I en l'empresa, despeses per tutorització, matrícula i inscripció i despeses per transport i allotjament.  
03 Recursos humans.   
- Cost salarial de l'investigador, incloent-hi cost salarial brut, i cost de la Seguretat Social a càrrec de l'empresa.  
Actuació 4. Suport a investigadors del Torres Quevedo.  
01 Servicis externs.   
- Despeses ocasionades per la participació de l'investigador en accions formatives relacionades amb la seua activitat investigadora en l'empresa, matrícules i inscripcions en cursos, congressos i jornades, els viatges i allotjament.  
Només seran tinguts en compte els justificants de despeses a partir de l'1 de gener del 2010 o de l'1 de gener del 2011 (d'acord amb l'anualitat a què es presente el projecte), llevat que es tracte de projectes plurianuals.  
Altres requisits de les actuacions susceptibles de suport.  
Projectes amb nova contractació (actuacions 1.1 i 2.1).  
- Els contractes hauran de:   
· Respectar la categoria professional i remuneració d'acord amb el perfil del personal investigador/gestor. El personal contractat haurà de cotitzar pel règim general de la Seguretat Social.  
· Tenir una durada mínima de 12 mesos, passant a la contractació indefinida en el manteniment del mateix investigador/gestor.  
- L'empresa haurà de:   
· Realitzar la selecció del personal respectant les polítiques horitzontals en matèria d'igualtat d'oportunitats i atenent principis de publicitat suficient i valoració professional equitativa dels candidats, amb menció expressa als fons europeus, tant en el procés de selecció com en el mateix contracte.   
· Incloure un únic investigador/gestor per sol·licitud.  
· Presentar com a màxim 1 sol·licitud d'ajuda en l'actuació 2, "Contractació de gestors de projectes d'innovació", i fins a 2 en la resta de les actuacions.  
- El tècnic de nova contractació haurà de:  
· Disposar del següent perfil professional:  
a) Personal investigador: titulat universitari amb experiència en projectes d'I+D.  
b) Gestor de projectes d'innovació: titulat universitari, preferentment de caràcter tècnic o economicoempresarial, amb experiència en I+D+I o en els àmbits econòmic, financer, internacional i de gestió de la innovació en l'empresa.  
· No haver mantingut relació laboral de caràcter contractual amb l'empresa amb què sol·licita l'ajuda ni amb cap altra relacionada accionarialment o socialment amb esta en els 3 últims anys.  
· No tenir, en el moment de presentació de la sol·licitud, participació en el capital de l'empresa amb què sol·licita esta ajuda o d'una altra relacionada accionarialment o socialment amb esta que implique una capacitat de control directe o indirecte en l'administració de l'empresa. Amb caràcter general, esta participació no podrà superar el 25% del capital.  
· Dedicar-se de manera exclusiva a les tasques d'I+D o de gestió de la innovació previstes en la memòria tècnica.  
· Presentar una declaració jurada del compliment d'estos requisits.  
Estades cientificotècniques.  
- L'estada haurà de tenir una durada mínima de tres mesos i el seu programa haurà d'estar alineat amb projectes d'I+D+I i estratègies actuals o futures de l'empresa.  
- L'empresa haurà de justificar l'aprofitament i necessitat l'estada, i de quina forma esta potenciarà el projecte d'I+D+I al qual s'haurà de reincorporar l'investigador/a després de la finalització de l'estada.  
- El perfil de l'investigador serà el de titulat universitari, amb àmplia experiència en projectes d'I+D i una antiguitat mínima en l'empresa de 3 anys.  
- Els centres de destinació seran organismes internacionals de ciència i tecnologia o departaments d'I+D+I d'empreses o universitats d'àmbit internacional.  
Suport a l'investigador del programa Torres Quevedo.  
- L'empresa haurà d'acreditar, en el moment de la presentació de la seua sol·licitud a este programa, el compliment de la condició de ser beneficiària d'una ajuda en el programa Torres Quevedo.  
Es donarà suport a les accions formatives que es duguen a terme al llarg de l'exercici i, sempre, durant el període de vigència de l'ajuda Torres Quevedo.